พระจำนงค์ ธมฺมจารี

**จำนงค์ เอี่ยมอินทรา** อดีต พระพรหมเมธี อดีต เจ้าคณะภาค ๔ ๕ ๖ ๗ (ธ) อดีตผู้ช่วยเจ้าอาวาสวัดสัมพันธวงศาราม วรวิหาร ฉายา **ธมฺมจารี** ผู้ต้องหาหนีหมายจับความผิดฐานร่วมกันฟอกเงิน  ตามพระราชบัญญัติ ป้องกันและปราบปรามการฟอกเงิน  พ.ศ.  ๒๕๔๒

## ประวัติ
**พระจำนงค์ ธมฺมจารี** มีนามเดิมว่า **จำนงค์ เอี่ยมอินทรา** เกิดเมื่อวันที่ 22 กุมภาพันธ์ พ.ศ. 2484 ปีมะเส็ง เกิดที่บ้านริมน้ำนครชัยศรี ปากคลองบางระทึก ต.บางระทึก อ.สามพราน จ.นครปฐม  อายุ 11 ขวบ โยมบิดา และโยมมารดา ได้นำไปบรรพชา เมื่อวันที่ 16 มิถุนายน 2495 ณ วัดราษฎร์บำรุง เขตบางแค กรุงเทพฯ มี พระครูวิศาลปริยัติคุณ (งาม จันทเทโว) วัดสามัคคยาราม จ.ปทุมธานี เป็นพระอุปัชฌาย์  กระทั่งอายุครบ 20 ปีบริบูรณ์ ได้เข้าพิธีอุปสมบท เมื่อวันที่ 26 พฤศจิกายน 2504 ณ วัดสัมพันธวงศ์ เขตสัมพันธวงศ์ กรุงเทพฯ มีพระมหารัชชมังคลาจารย์ (เทศ นิทฺเทสโก) เจ้าอาวาสวัดสัมพันธวงศ์ เป็นพระอุปัชฌาย์ พระเทพปัญญามุนี เป็นพระกรรมวาจารย์ และพระเนกขัมมมุนี เป็นพระอนุสาวนาจารย์ ได้รับฉายา **ธมฺมจารี** มีความหมายว่า **ผู้ประพฤติธรรม**
ในวันที่ 24 พฤษภาคม 2561สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (อัมพร อมฺพโร) มีพระบัญชา ปลดพระพรหมสิทธิ (ธงชัย สุขญาโณ) เจ้าอาวาสวัดสระเกศราชวรมหาวิหาร และเจ้าคณะภาค 10, พระพรหมเมธี ผู้ช่วยเจ้าอาวาสวัดสัมพันธวงศาราม,พ้นจากคณะกรรมการมหาเถรสมาคมและ ในวันที่ 30 พฤษภาคม โดนถอดออกจากถอนสมณศักดิ์ โดยสมเด็จพระเจ้าอยู่หัวมหาวชิราลงกรณ บดินทรเทพย วรางกูร มีพระราชโองการโปรดเกล้า โปรดกระหม่อมให้ประกาศว่า ด้วยปรากฏว่ามีกรณีพระภิกษุถูกกล่าวหาว่ากระทำการทุจริตและถูกดำเนินคดีอาญา ในความผิดฐานสนับสนุนเจ้าพนักงานยักยอกทรัพย์และปฏิบัติหรือละเว้นการปฏิบัติหน้าที่โดยมิชอบหรือโดยทุจริต อาศัยอำนาจตามประมวลกฎหมายอาญา และความผิดฐานร่วมกันฟอกเงิน จึงทรงพระกรุณาโปรดเกล้าโปรดกระหม่อมให้ถอดถอนสมณศักดิ์ พระพรหมเมธี (จำนงค์ เอี่ยมอินทรา) 
## คดีความ
*พระจำนงค์ ธมฺมจารี* เป็นผู้ต้องหาหนีหมายจับคดีร่วมกันฟอกเงิน สนับสนุนเจ้าพนักงานยักยอกทรัพย์ และปฏิบัติ หรือละเว้นการปฏิบัติหน้าที่โดยมิชอบ 

เช้าวันที่ 5 มิ.ย. 68 พระจำนงค์ ธมฺมจารี หรืออดีตพระพรหมเมธี อดีตผู้ช่วยเจ้าอาวาสวัดสัมพันธวงศารามและอดีตกรรมการมหาเถรสมาคม ผู้ต้องหาในคดีเงินทอนวัด เมื่อปี 2561 ที่ได้ลี้ภัยไปอยู่ที่ประเทศเยอรมนี ได้เดินทางเข้ามอบตัวกับทางตำรวจกองบัญชาการสอบสวนกลาง (บช.ก.) เพื่อสู้คดี 

โดยอดีตพระพรหมเมธีเดินกลับถึงประเทศไทย เมื่อเวลาประมาณ 06.30 น. ของวันที่ 5 มิ.ย. ที่ผ่านมา ขณะนี้อยู่ระหว่างการให้ปากคำทางคดี และหากสอบปากคำเสร็จสิ้นพนักงานสอบสวนจะควบคุมตัวส่งอัยการทันที ก่อนจะได้รับการประกันตัวด้วยเงินสด 400,000 บาท 

## การหลบหนี
หลบหนีไปที่สปป.ลาวแล้ว ผบ.ตร.จึงประสานตำรวจลาวให้จับตัวทันที แต่พระพรหมเมธีเกิดไหวตัวทัน จึงเดินทางไปยังกัมพูชา แล้วขึ้นเครื่องบินไปลงยังสนามบินแฟรงก์เฟิร์ต ประเทศเยอรมัน เมื่อคืนที่วันที่ 2 มิ.ย.ที่ผ่านมา จากการตรวจสอบข้อมูลของตำรวจชุดสืบสวนจับกุมพบว่า พระพรหมเมธี เดินทางเข้าประเทศเยอรมนี โดยมีเป้าหมายคือ สำนักงานผู้อพยพและผู้ลี้ภัย ในเยอรมนี เพื่อจะขอยื่นเรื่องเป็นผู้ลี้ภัย

ช่วงเช้าวันที่ 5 มิ.ย. 68 พระจำนงค์ ธมฺมจารี หรืออดีตพระพรหมเมธี อดีตผู้ช่วยเจ้าอาวาสวัดสัมพันธวงศารามและอดีตกรรมการมหาเถรสมาคม ผู้ต้องหาในคดีเงินทอนวัด เมื่อปี 2561 ที่ได้ลี้ภัยไปอยู่ที่ประเทศเยอรมนี ได้เดินทางเข้ามอบตัวกับทางตำรวจกองบัญชาการสอบสวนกลาง (บช.ก.) เพื่อสู้คดี

## วิทยฐานะ
*พ.ศ. 25??  สอบไล่ได้นักธรรมชั้นเอก

## งานปกครอง
* เป็นผู้ช่วยเจ้าอาวาสวัดสัมพันธวงศาราม
* 20 สิงหาคม พ.ศ. 2545 เป็นพระอุปัชฌาย์วิสามัญ
* 10 มีนาคม พ.ศ. 2547 เป็นกรรมการมหาเถรสมาคม
* 20 กรกฎาคม พ.ศ. 2552 เป็นเจ้าคณะภาค 4-5-6-7 (ธรรมยุต)
* 24 พฤษภาคม พ.ศ. 2561 สมเด็จพระสังฆราชมีพระบัญชาปลดพ้นจากตำแหน่ง กรรมการมหาเถรสมาคม

## สมณศักดิ์
*พ.ศ. 2509 เป็น*พระครูสังฆบริหาร* ฐานานุกรมในพระมหารัชชมังคลาจารย์ (เทศ นิทฺเทสโก) 
*พ.ศ. 2513 เป็น*พระครูปลัด* ฐานานุกรมในพระเทพปัญญามุนี (เฉย ยโส) 
*พ.ศ. 2519 เป็นพระครูสัญญาบัตร ผู้ช่วยเจ้าอาวาสพระอารามหลวงชั้นเอกที่ *พระครูวิบูลศีลวงศ์*
*พ.ศ. 2524 เป็นพระครูสัญญาบัตร ผู้ช่วยเจ้าอาวาสพระอารามหลวงชั้นพิเศษในราชทินนามเดิม
*พ.ศ. 2528 รับพระราชทานตั้งสมณศักดิ์เป็นพระราชาคณะชั้นสามัญที่ *พระวิบูลธรรมาภรณ์*
*พ.ศ. 2535 รับพระราชทานเลื่อนสมณศักดิ์เป็นพระราชาคณะชั้นราชที่ *พระราชธรรมาภรณ์ สุนทรกิจสาธิต ธรรมิกคณิสสร บวรสังฆาราม คามวาสี*
*พ.ศ. 2539 รับพระราชทานเลื่อนสมณศักดิ์เป็นพระราชาคณะชั้นเทพที่ *พระเทพรัชมงคลเวที ญาณวาทีธรรมวินิต วิศิษฐกาญจนาภิเษกสาทร ยติคณิสสร บวรสังฆาราม คามวาสี*
*พ.ศ. 2544 รับพระราชทานเลื่อนสมณศักดิ์เป็นพระราชาคณะชั้นธรรมที่ *พระธรรมกิตติเมธี ศรีปริยัติโสภณ วิมลสีลาจารวราภรณ์ สุนทรอรรถสาธิต ยติคณิสสร บวรสังฆาราม คามวาสี*
*พ.ศ. 2553 รับพระราชทานสถาปนาสมณศักดิ์เป็นพระราชาคณะเจ้าคณะรองที่ *พระพรหมเมธี สีลาจารวัตรวิมล โสภณปริยัติดิลก สาธกธรรมวิจิตร พิพิธศาสนกิจจาทร ธรรมยุตติกคณิสสร บวรสังฆาราม คามวาสี*
*พ.ศ. 2561 ทรงพระกรุณาโปรดเกล้าฯ ถอดถอนออกจากสมณศักดิ์

## อ้างอิง

หมวดหมู่:พระราชาคณะเจ้าคณะรอง
หมวดหมู่:กรรมการมหาเถรสมาคม
หมวดหมู่:ผู้ช่วยเจ้าอาวาส
หมวดหมู่:เจ้าคณะภาค 4-5-6-7 (ธรรมยุต)
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:ผู้ได้รับปริญญากิตติมศักดิ์จากมหาวิทยาลัยมหามกุฏราชวิทยาลัย
หมวดหมู่:ภิกษุจากจังหวัดนครปฐม
หมวดหมู่:ภิกษุจากวัดสัมพันธวงศารามวรวิหาร
หมวดหมู่:ภิกษุที่ถูกถอดถอนสมณศักดิ์
หมวดหมู่:บุคคลจากอำเภอสามพราน